סרז' אורייה

סרז' אורייה (בצרפתית: Serge Aurier; נולד ב-24 בדצמבר 1992) הוא כדורגלן מחוף השנהב המשחק בעמדת המגן בנוטינגהאם פורסט ובנבחרת חוף השנהב.

קריירה

מועדונים
אורייה שיחק במחלקת הנוער של לאנס. בשנת 2009 החל לשחק בקבוצה הבוגרת של לאנס, כאשר בעונתו הראשונה ככדורגלן מקצועי, בגיל 17 בלבד, הופיע ב-7 משחקים. בעונות שלאחר מכן הפך לשחקן הרכב בלאנס, ובסך הכל בשלוש עונות בקבוצה הופיע ב-56 משחקים. בינואר 2012 הוא עבר לטולוז. בעונת  אורייה נכלל בקבוצת העונה של ליגת העל הצרפתית.

ב-23 ביוני 2014 אורייה הושאל לפריז סן-ז'רמן לעונה אחת, עם אפשרות לרכישתו בסיום העונה. בעונה זו זכה אורייה יחד עם הקבוצה בכל התארים האפשריים בצרפת, והציג יכולת מרשימה. עקב כך זכה למקום קבע בהרכב, ואף נרכש על ידי פריז סן-ז'רמן.

ב-14 בפברואר 2016 הושעה אורייה מכל פעילות בקבוצתו עקב אמירות בוטות כנגד חלק מחבריו לקבוצה ואף כנגד מאמנו, לורן בלאן. מאוחר יותר במאי באותה שנה תקף איש ציבור ונגזר עליו עונש מאסר של חודשיים.

ב-31 באוגוסט 2017 חתם אורייה בטוטנהאם הוטספר האנגלית, תמורת 25 מיליון אירו.

ב-4 באוקטובר 2021 חתם בויאריאל לשנתיים.

ב-7 בספטמבר 2022 חזר לאנגליה וחתם בנוטינגהאם פורסט.

נבחרת לאומית
אורייה ערך את הופעת הבכורה שלו במדי נבחרת חוף השנהב ב-8 ביוני 2013, במסגרת מוקדמות מונדיאל 2014, בניצחון חוף השנהב 0–3 על .

אורייה נכלל בסגל חוף השנהב למונדיאל 2014. במשחק הראשון של הנבחרת בטורניר, נגד , אורייה בישל שני שערים, לוילפריד בוני ולז'רביניו, ובכך סייע לחוף השנהב לנצח את יפן 1-2.

באוקטובר 2016 במשחק של נבחרתו נגד נבחרת מאלי, שחקנה של מאלי מוסא דומבייה איבד את הכרתו לאחר נחיתה לא טובה מעלייה לכדור גובה, לסתו נשמטה ולשונו חסמה את דרכי האוויר, אורייה ששם לב לכך שחרר את לשונו, עד שצוותי העזרה הראשונה הוזעקו.

תארים

אישיים
 נבחרת השנה באפריקה (4): 2015, 2016, 2018, 2019

קישורים חיצוניים

הערות שוליים

כדורגלנים מחוף השנהב
מגני כדורגל מחוף השנהב
כדורגלני לאנס
כדורגלני טולוז
כדורגלני פריז סן-ז'רמן
כדורגלני טוטנהאם הוטספר
כדורגלני ויאריאל
כדורגלני נוטינגהאם פורסט
כדורגלני נבחרת חוף השנהב
כדורגלני מונדיאל 2014
כדורגלני גביע אפריקה לאומות 2015
כדורגלני גביע אפריקה לאומות 2017
כדורגלני גביע אפריקה לאומות 2019
כדורגלני גביע אפריקה לאומות 2021
איווארים שנולדו ב-1992